CELEX: 62019TN0491
Language: lt
Date: 2019-07-05 00:00:00
Title: Byla T-491/19: 2019 m. liepos 5 d. pareikštas ieškinys byloje Vodafone Group ir kt./Komisija

16.9.2019   
            
            
               LT
            
            
               Europos Sąjungos oficialusis leidinys
            
            
               C 312/32
            
         
      2019 m. liepos 5 d. pareikštas ieškinys byloje Vodafone Group ir kt./Komisija
      (Byla T-491/19)
      (2019/C 312/27)
      Proceso kalba: anglų
      
         Šalys
      
      
         Ieškovės: Vodafone Group plc (Niuberis, Jungtinė Karalystė), Vodafone Consolidated Holdings Ltd (Niuberis), Vodafone Finance UK Ltd (Niuberis) ir Vodafone Jersey Dollar Holdings Ltd (Sent Heljeris, Džersis), atstovaujamos QC J. Gardiner, solisitorių I. Taylor, M. Lane ir J. Holland
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2019 m. balandžio 2 d. Komisijos sprendimą C(2019) 2526 final byloje SA.44896, susijusį su CFC Group Financing Exemption, kurį įvykdė Jungtinė Karalystė, ar jo dalį;
               
            
                  —
               
               
                  bet kuriuo atveju, priteisti iš Komisijos ieškovių šiame procese patirtas bylinėjimosi ir kitas išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi šešiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisija neįvykdė pareigos motyvuoti ir padarė teisės klaidą, kai konstatavo kad nuostatos dėl kontroliuojamų užsienio bendrovių yra tinkamos referencinės nuostatos.
               
            
                  2.
               
               
                  Antrasis ieškinio pagrindas grindžiamas tuo, kad Komisija padarė teisės ir fakto klaidą, taip pat neįvykdė pareigos motyvuoti, kai pripažino grupių finansavimo išimtį nukrypti leidžiančia nuostata.
               
            
                  3.
               
               
                  Trečiasis ieškinio pagrindas grindžiamas tuo, kad Komisija padarė akivaizdžią vertinimo klaidą ir neįvykdė pareigos motyvuoti, kai pripažino, kad grupių finansavimo išimtis, kiek ji susijusi su Jungtinės Karalystės vadovaujančių asmenų funkcijomis, yra nepagrįsta, taigi atrankinė.
               
            
                  4.
               
               
                  Ketvirtasis ieškinio pagrindas grindžiamas tuo, kad Komisija padarė teisės ir fakto klaidą, taip pat neįvykdė pareigos motyvuoti, kai pripažino, kad grupių finansavimo išimtis yra pranašumas, kaip jis suprantamas pagal SESV 107 straipsnio 1 dalį.
               
            
                  5.
               
               
                  Penktasis ieškinio pagrindas grindžiamas tuo, kad Komisija padarė teisės klaidą, kai konstatavo, kad kai kuriems asmenims, kuriems gali būti taikoma grupių finansavimo išimtis, buvo suteiktas pranašumas, palyginti su tais, kuriems ši išimtis nebuvo taikoma.
               
            
                  6.
               
               
                  Šeštasis ieškinio pagrindas grindžiamas tuo, kad Komisija neįvykdė pareigos motyvuoti ir padarė akivaizdžią vertinimo klaidą, kai nusprendė, kad „kontroliuojamų užsienio bendrovių mokestis“, kurį moka faktiškai Jungtinėje Karalystėje įsisteigusios Sąjungos bendrovės, atitinka Sąjungos įsisteigimo laisvės principą.